Jonas Lankutis

Jonas Lankutis (1925 m. vasario 8 d. Gargžduose – 1995 m. kovo 5 d. Vilniuje) – Lietuvos literatūros tyrinėtojas, kritikas, habilituotas humanitarinių mokslų daktaras.

 Biografija 
Baigė Gargždų vidurinę mokyklą. 1948–1953 m. Vilniaus universitete studijavo lituanistiką. 1950–1953 m. dirbo savaitraščio „Literatūra ir menas“ redakcijoje. Nuo 1956 m. dirbo Lietuvių kalbos ir literatūros institute (nuo 1990 m. Lietuvių literatūros ir tautosakos institutas), nuo 1957 m. Sovietinės literatūros skyriaus vadovas, 1984–1992 m. instituto direktorius.

1975 m. filologijos mokslų daktaras. 1985 m. LSSR mokslų akademijos tikrasis narys.

Palaidotas Antakalnio kapinėse. 2000 m. gruodžio 28 d. Gargždų bibliotekai suteiktas akademiko Jono Lankučio vardas http://www.gargzdaivb.lt/index.php?option=com_content&task=view&id=3&Itemid=19

 Mokslinė veikla 
Šeštojo-septintojo dešimtmečio kritikos straipsniuose yra tam metui būdingo primityvaus sociologizmo, bet skatinamas literatūros atsinaujinimo procesas, pabrėžiama konfliktiškumo svarba dramaturgijoje. Nuo XX a. aštuntojo dešimtmečio literatūrologinėse studijose literatūros procesą traktavo kaip nacionalinių tradicijų tąsą ir tautinės savimonės pasireiškimą. Pabrėžė etinę, auklėjamąją literatūros funkciją, humanistinių vertybių svarbą kūrinio meniškumui. Daugiausia tyrinėjo dramaturgijos žanrą.http://www.lle.lt/FMPro?-db=lle2004.fp5&-format=detail.htm&-lay=straipsnis&-op=eq&ID=1272&-find= 

 Bibliografija 
 Lietuvių dramaturgija: kritikos etiudai. – Vilnius: Valstybinė grožinės literatūros leidykla, 1958. – 322 p.
 Socialistinis realizmas lietuvių literatūroje. – Vilnius: Valstybinė grožinės literatūros leidykla, 1959. – 321 p.
 Vinco Mykolaičio-Putino kūryba: monografija. – Vilnius: Valstybinė grožinės literatūros leidykla, 1961. – 474 p., papild. leid. 1973 m., 2 leid. 1986 m.
 Literatūra ir humanistiniai idealai. – Vilnius: Valstybinė grožinės literatūros leidykla, 1963. – 272 p.
 Eduardo Mieželaičio „Žmogus“, 1965 m., rusų kalba
 Eduardo Mieželaičio poezija. – Vilnius: Vaga, 1965. – 268 p.
 V. Mykolaitis-Putinas, 1967 m., rusų k.
 Lietuvių rašytojai Didžiajame tėvynės kare (Kostas Doveika, Jonas Lankutis), 1967. – 328 p.
 Lietuvių literatūros istorija, 4 tomas. – Vilnius: Vaga, 1968.
 Eduardo Mieželaičio poezija: antras, papildytas leidimas. – Vilnius: Vaga, 1971. – 216 p.
 Lietuvių dramaturgijos raida: monografija. – Vilnius: Vaga, 1974. – 441 p., LSSR valstybinė premija, 1976 m., papild. leid. 1979 m.
 Lietuvių tarybinės literatūros panorama, 1975 m., rusų ir anglų kalba
 Lietuvių literatūros istorija (Kostas Korsakas, Bronius Pranskus-Žalionis, Jonas Lankutis), 4 t. 1957–1968 m., LSSR valstybinė premija, 1969 m., 2 t. 1979–1982 m., 1977 m. rusų k., vienas autorių ir redaktorių
 Tarybų Lietuvos rašytojai: M-Ž (Juozas Baltušis, Jonas Lankutis, Alfonsas Maldonis). – Vilnius: Vaga, 1977. – 542 p.
 Justino Marcinkevičiaus draminė trilogija. – Vilnius: Vaga, 1977. – 202 p.
 Interviu su rašytojais (Alfonsas Bieliauskas, Jonas Lankutis). – Vilnius: Vaga, 1980. – 542 p.
 Justino Marcinkevičiaus poetinis pasaulis, 1980 m., rusų k.
 Etiudai apie Juozą Grušą. – Vilnius: Vaga, 1981. – 307 p.
 Vincas Mykolaitis-Putinas. – Kaunas: Šviesa, 1982. – 158 p.
 Lietuvių tarybinė dramaturgija: monografija. – Vilnius: Vaga, 1983. – 272 p.
 Vincas Krėvė literatūros moksle ir kritikoje (Juozas Baltušis, Kostas Doveika, Jonas Lankutis, Juozas Laurušas). – Vilnius: Vaga, 1983. – 340 p.
 Komizmas lietuvių tarybinėje prozoje (Algis Kalėda, Jonas Lankutis). – Vilnius: Vaga, 1984. – 311 p.
 Rašytojų siluetai. – Vilnius: Vaga, 1984. – 357 p.
 Literatūros procesas. – Vilnius: Vaga, 1984. – 484 p.
 Vinco Mykolaičio-Putino kūryba. – Vilnius: Vaga, 1986. – 365 p.
 Monografiniai etiudai: Juozo Grušo ir Justino Marcinkevičiaus kūrybos bruožai. – Vilnius: Vaga, 1987. – 428 p.
 Lietuvių dramaturgijos tyrinėjimai. – Vilnius: Vaga, 1988. – 673 p.
 Lietuvių egzodo dramaturgija: 1940–1990 m. – Vilnius: Lietuvių literatūros ir tautosakos institutas, 1995. – 96 p.

 Įvertinimas 
 1969 m. LSSR valstybinė premija
 1975 m. LTSR nusipelnęs mokslo veikėjas
 1976 m. LSSR valstybinė premija
 1995 m. LDK Gedimino 3 laipsnio ordinas http://www3.lrs.lt/pls/inter3/dokpaieska.showdoc_l?p_id=15092
 2003 m. rugpjūčio 11 d. suteiktas Gargždų miesto garbės piliečio vardas http://www.klaipedos-r.lt/?lt=1090255589 

 Šaltiniai 

 Literatūra 
 Jonas Lankutis literatūros kasdienybėje (sud. Donata Mitaitė). – Vilnius: Lietuvių literatūros ir tautosakos institutas, 2006. – 274 p. – ISBN 978-9955-698-33-3

Kategorija:LTSR valstybinės premijos laureatai
Kategorija:Lietuvos mokslų akademijos tikrieji nariai
Kategorija:Lietuvos kritikai
Kategorija:Lietuvos literatūrologai